Morsarven

Morsarven (svensk tittel: ) er en svensk-norsk TV-serie i seks deler som ble sendt i Fjernsynsteatret fra 2. januarFjernsynsteatret 2. jan. 1994 - Morsarven (1:6) på tv.nrk.no til 6. februar 1994.Fjernsynsteatret 6. feb. 1994 - Morsarven (6:6) på tv.nrk.no Regissør var Staffan Roos. Manuset ble skrevet av svensk-norske Solveig Ternström, som også gestalter en av rollefigurene.

TV-serien ble produsert av AB Morsarvet, i samarbeid med SVT Kanal 1 Drama, NRK Drama, Nordisk Film & TV Fond og FilmTeknik AB. 

En oppfølger med tittelen Farsarvet var planlagt, men da innspillingen skulle påbegynnes ble Ternströms mor syk, og prosjektet måtte avbrytes.TV-programmet Sverige! 6. mars 2008

I juni 2011 ble Morsarvens 20-årsjubileum feiret i Eda og serien sluppet på DVD.

Handlingen er lagt til 1940-tallet. Det er en moderne parallell til Gösta Berlings saga, med flere hint til romanen i stil og historie, men er ikke basert på den.

 Rolleliste (i utvalg)  
Solveig Ternström – Lilly Amundsen, en norsk kvinne på flukt fra nazistene; hun og hennes barn søker beskyttelse i hennes mors hus i Sverige
Stig Torstensson – Albin, Lillys alkoholiserte bror og medlem av det beryktede «Munkforsgänget» 
Peter Jankert – greven
Paula Ternström – Ada Amundsen, Lillys traumatiserte datter
Øystein Riise Næss – Ola Amundsen, Adas bror
Elaine Sjöberg – Beda, en klok gammel dame
Mats Berglund, Odd Engström, Lennart Eldsfors, Bengt-Arne Ericsson, Bengt Berg, Thor Eriksson, Peter Jankert og Leif Persson – «Munkforsgänget», en gruppe innfødte värmländinger, som minner om «Kavaljererna» i Gösta Berlings saga
Sven Lindberg – Johan, Lillys stefar
Hans Sandqvist – Mörkermannen, en ånd som representerer ondskapen
Peter Stormare – kaptein Bergkvist, en svensk kaptein med desperat behov for vinteruniformer til sine tropper
Björn Söderbäck – landsfiskal Henningson, en ondsinnet nazisympatisør
Johan Rabaeus – Den fremmede
Lars Löfgren, Per-Erik Nordqvist og Olle Eriksson – mystiske svenske nazister som terroriserer Lilly på et tog
Torsten Wahlund – Arne Amundsen, Lillys mann og kaptein i den norske hæren
Ketil Høegh – Guldbransen, en norsk nazi-politimann som setter Lilly i fengsel
Hallvard Holmen – Knud Larsen, Adas forlovede og aktivist i den norske motstandsbevegelsen
Jonas Almquist (fra bandet Lädernunnan) – nazist (cameorolle)

 Referanser 

 Eksterne lenker 

 Offisiell webside 

Kategori:Norske dramaserier
Kategori:Svenske dramaserier
Kategori:Norske TV-produksjoner fra 1990-årene
Kategori:Svenske TV-produksjoner fra 1990-årene
Kategori:Norske miniserier
Kategori:Svenske miniserier
Kategori:TV-serier produsert av Fjernsynsteatret
Kategori:TV-produksjoner på SVT